Απ' ό,τι φαίνεται, τα διαμάντια δεν σπανίζουν και τόσο.
Γι' αυτό ακριβώς δεν θα επιλέξω διαμάντι
όσα κοσμήματα κι αν στέλνουν οι αγχωμένες μητέρες.
Δηλαδή, δεν σας τάραξε καθόλου ό,τι έγραψε η λαίδη Γουίσλνταουν;
Ότι φοβάμαι να επιλέξω διαμάντι;
Γιατί να φοβάμαι;
Έμαθα ότι η περσινή μου επιλογή,
η δις Εντουίνα, βρήκε ταίρι στο εξωτερικό.
Μεγαλειοτάτη, φυσικά.
Οπότε, γιατί να μη συνεχίσετε την επιτυχία σας;
Και να κάνω το χατίρι στη Γουίσλνταουν; Αμ δε.
Άλλωστε, δεν έχω δει αρκετά απ' τα φετινά κορίτσια.
Για να ευνοήσω κάποια με τη χάρη μου, πρέπει να την κερδίσει.
Μάλιστα.
Θα επιλέξω κάποια…
Που να λάμπει;
Ακριβώς.
Ο δικός μου αδάμας θα κάνει το καλύτερο ζευγάρωμα,
και τότε η Γουίσλνταουν θα θυμηθεί άπαξ διά παντός
ότι εκείνη είναι αυτή που πρέπει να φοβάται.
Αγαπητέ αναγνώστη,
λέγεται ότι οι ανόητοι σπεύδουν να κρίνουν
ενώ οι σοφοί παρατηρούν και περιμένουν.
Πριν από χρόνια, η δις Χέντερσον, που θεωρούνταν μεγαλοκοπέλα,
θριάμβευσε έναντι πολλών ντεμπιτάντ και παντρεύτηκε τον κόμη Φρέιζερ.
Η δεσποινίς Ντάναμ ήταν καταδικασμένη στον άγαμο βίο
μέχρι που παντρεύτηκε τον βαρόνο Ίλι.
Κι η δεσποινίς Κατάνι Σάρμα, παρά την ώριμη ηλικία των 26 χρόνων,
κατάφερε να αιχμαλωτίσει την καρδιά
του υποκόμη Μπρίτζερτον.
Ευτυχώς, η μαμά σου σε άφησε να κρατήσεις τα φορέματα.
Ο καθρέφτης ψέματα δεν λέει.
Η αλήθεια είναι ότι αυτό που πολλοί παραβλέπουν ως κοινό πέτρωμα
ο χρόνος δείχνει ότι είναι πολύτιμος λίθος.
Κάτι που ο βαρόνος του Κεντ κι η οικογένειά του
μαθαίνουν αυτήν την εβδομάδα.
Από εκεί είναι η ανατολική πτέρυγα, η δυτική.
Ακολουθήστε με…
Αγόρια!
Μην αγγίξετε τίποτα.
Επάνω είναι η βιβλιοθήκη κι η αίθουσα μουσικής,
το ιδιωτικό σαλόνι και το γραφείο.
Πόσα είναι τα δωμάτια;
Είκοσι επτά, μαζί με των βοηθών.
Μην ενοχλείτε την κα Κάνα, γιατί θα τα καθαρίζετε εσείς.
Κι εδώ είναι η κάμαρά σας, κα Μόντριτς,
απέναντι απ' του κου Μόντριτς.
-Χωριστές; -Φυσικά.
Έτσι γίνεται.
Κι άλλοτε, κάτι που φαινόταν πολύτιμο,
υπό πίεση, σπάει σαν γυαλί.
Απίστευτο.
Γιος πυγμάχου πήρε την περιουσία του Κεντ.
Κι αν η δική μας πάει σε μαγαζάτορα ή καπνοδοχοκαθαριστή;
Γιατί ανησυχείτε; Κάποια θα αποκτήσει διάδοχο.
Πάμε.
Θεέ μου.
Θα πάμε με τη Ρέι στο Ρότεν Ρόου.
-Έχουμε δουλειά. -Πιάσε!
Αυτή η συγγραφέας γνωρίζει
ότι τα διαμάντια δεν είναι τα μόνα πετράδια που λάμπουν.
Θα ήθελες να είσαι με τις άλλες ντεμπιτάντ;
Θα ήθελες να βλέπεις το γρασίδι να φυτρώνει;
Και δεν κοιτάνε εμένα.
Ακατανόητο. Θες φιλίες με την Κρέσιντα, αδιαφορείς για τις ντεμπιτάντ.
Φοράς κορδέλα, δεν έχεις βεντάλια.
Γιατί ασχολείσαι μαζί μου;
Άλλοι άλλαξαν πιο πολύ.
Δεν υποσχέθηκες στον Άντονι ότι θα προσπαθούσες;
Τα λέμε αργότερα.
Ίσως μπορώ να δανειστώ μια βεντάλια.
Μπορεί να ζεστάνει ο καιρός.
Λοιπόν, πώς ξεκινάμε;
Με κάποιο βιβλίο για τη γοητεία;
Θες τη βοήθειά μου μετά απ' όσα έγραψε η Γουίσλνταουν;
Κάνει μεγάλο λάθος. Ας αδιαφορήσουμε.
Πράγματι. Αργά ή γρήγορα θα πιαστεί,
και θα γιορτάσουμε την πτώση της.
Άσε τα βιβλία.
Για να αποκτήσεις ταίρι, πρέπει να ζεις πραγματικά.
Αρχικά, θέλω να δω τις ικανότητές σου.
Δεν έχω.
Ξέρεις να κουνάς τη βεντάλια, να βλεφαρίζεις.
Συχνά, μόνο αυτό χρειάζεται. Οι άντρες είναι απλά όντα.
Μπορώ να σου δείξω.
Όχι σ' εμένα.
Σ' αυτούς.
Κύριοι! Γνωρίζετε τη δίδα Φέδερινγκτον.
Πόσο χαίρομαι που σας βλέπω.
Τι υπέροχο καιρό μάς κάνει!
Τόσο…
Δεσποινίς Φέδερινγκτον, φαίνεστε αναστατωμένη.
Όχι.
Να με συγχωρείτε, μια χαρά είμαι, άρχοντά μου.
ΜΠΡΙΤΖΕΡΤΟΝ
Έμαθα ότι χθες ήρθε ο λόρδος Κόρτνεϊ.
Πράγματι.
Είναι πολύ ευειδής και φιλόμουσος, μαθαίνω.
Αλήθεια; Ίσως ταιριάζει με τη Φραντσέσκα.
Κι όχι μόνο αυτός.
Κι οι λόρδοι Πέτρι και Γκόντουιν είναι λάτρεις των τεχνών.
-Ευειδείς; -Να μιλήσεις και στους τρεις.
-Καλό να υπάρχουν επιλογές. -Έχεις πιο πολλές απ' όσες νομίζεις.
Ήρθα σήμερα για τσάι,
για να σας ενημερώσω ότι η βασίλισσα δεν επέλεξε ακόμα.
Εξακολουθεί να ψάχνει διαμάντι, κι ας το λέει αλλιώς.
Ωστόσο, επιθυμεί να δει κι άλλες.
Αλήθεια;
Νομίζω πως ναι.
Και μπορεί να είναι οποιαδήποτε.
Οποιαδήποτε;
Οποιαδήποτε έχει κάνει ήδη ντεμπούτο.
Ναι. Θα είναι δύσκολο…
Κούραση το να γίνεις κυρία του σπιτιού.
Να εκλάβω την κούραση ως καλό σημάδι;
Να θεωρήσω ότι ασχολείσαι με τις απαραίτητες δραστηριότητες;
Με τον Άλμπιον πήγαμε σε τρεις επιχειρήσεις σήμερα το πρωί.
Τι είδους επιχειρήσεις;
Σε έναν ταπετσιέρη, έναν έμπορο μεταξιού
και, μην ακούσει η Βάρλεϊ, μια νέα οικονόμο.
Ίσως κάνω αλλαγές όταν γίνω λαίδη Φέδερινγκτον.
Εγώ θέλω τη Βάρλεϊ.
Δεν νομίζετε κι οι δύο
ότι μετράτε τα πουλιά προτού καν σκάσουν τα αυγά;
Πιστεύω ότι έχω κάθε λόγο να ελπίζω ότι σύντομα κι οι δυο σας
θα αποκτήσετε κληρονόμους.
Μαμά! Τι απρέπεια!
Ο Άλμπιον κι εγώ έχουμε πολύ πάθος.
-Φυσικά. -Μπράβο. Εσύ;
Το τσάι είναι πολύ πικρό.
Άσε το τσάι.
Ναι, μαμά. Έχουμε αποκτήσει οικειότητα.
Το καλό που σας θέλω.
Πόσο συχνά;
Μια φορά.
Τη νύχτα γάμου.
Νομίζεις ότι τα μωρά εμφανίζονται διά μαγείας;
Πρέπει να έρχεστε συχνά κοντά για να κάνετε μωρό.
Θέλω να τον επιδεικνύω έξω, όχι να 'μαι ξαπλωμένη.
Πατικώνεται το μαλλί μου.
Πρέπει να προσπαθήσεις πιο πολύ!
Έχει πανσέληνο.
Προάγγελος γονιμότητας.
Προτείνω να το εκμεταλλευτείς.
Έχω αργήσει πολύ.
Πέρασα υπέροχα, κυρίες μου.
Την ίδια ώρα αύριο;
Ίσως.
Σίγουρα θες να συνεχίσουμε τα μαθήματα;
Δεν θα θύμωνα αν το θεωρούσες μάταιο κόπο.
Δεν χρειάζεσαι μαθήματα.
Είμαι ανεπίδεκτη μαθήσεως.
Τουναντίον.
Αλλά δεν χρειάζεσαι μαθήματα. Ξέρεις τι να κάνεις.
Σε διαβεβαιώ πως δεν ξέρω.
Θυμάσαι τη γνωριμία μας;
Ίππευα αμέριμνος το άλογό μου
όταν δέχτηκα επίθεση από ένα κατακίτρινο μαντίλι.
Δεν έφταιγα, το πήρε ο αέρας.
Πάντως, το χάρηκες όταν προσγειώθηκα στη λάσπη.
Ζήτησα συγγνώμη.
Ναι, και το έκανες με μεγάλη γοητεία.
Με πείραζες. Και μάλιστα ανηλεώς.
Και νομίζω ότι ξέρω γιατί.
Επειδή ήμασταν παιδιά.
Δεν είχε εμφανιστεί η αμηχανία της ενηλικίωσης.
Δεν μας ένοιαζε η γνώμη των άλλων.
Αυτό δεν γίνεται σε μια κοινωνία.
Η κοινωνία είναι το σύνολο των κρίσεων των άλλων.
Ξέρεις τι ανακάλυψα στο εξωτερικό;
Κανείς δεν ήξερε ποιος είμαι
ή ποιος έπρεπε να είμαι.
Δεν ήμουν ο Κόλιν Μπρίτζερτον που ξέρει η καλή κοινωνία.
Κι έτσι έγινα ο εαυτός μου.
Πεν, είναι παγίδα να ζεις για να σε σέβονται.
Όταν απελευθερωθείς, ο κόσμος ανοίγει.
Το παρουσιάζεις εύκολο.
Γιατί θέλεις σύζυγο;
Για να έχω ελευθερία.
Για να νιώθω άνετα στον κόσμο.
Κατάλαβα.
Εκεί θα φτάσεις αν νιώθεις άνετα με τον εαυτό σου.
Τι είναι αυτό που σε κάνει να νιώθεις άνετα;
Ήρεμα;
Ήταν το κυριακάτικο τσάι στους Μπρίτζερτον.
Ερχόμουν ασυνόδευτη κι ένιωθα ο εαυτός μου.
Αλλά αυτό δεν γίνεται πια.
Λυπάμαι για ό,τι συμβαίνει μ' εσένα και την Ελοΐζ.
Τι ακριβώς συνέβη;
Καλύτερα να γυρίσω.
Πριν μας προσέξουν.
Έτσι!
Θαύμαζα καιρό το μαγαζί σας απ' τη βιτρίνα, μαντάμ Ντελακρουά,
μα είναι άλλη η χαρά όταν μπαίνει κανείς μέσα.
Φαντάζομαι ότι τελευταία θα 'ναι πολλές οι νέες χαρές.
Πάνω από 30 νέα φορέματα που χρειάζονται μεταποίηση.
Ικέτευα την πρώην λαίδη Κεντ
να με αφήσει να της φτιάξω κάτι πιο σύγχρονο,
αλλά επέμενε στα παλιομοδίτικα.
Ίσως θα θέλατε να ξοδέψετε λίγη απ' τη νέα περιουσία σας
σε κάτι πιο σύγχρονο;
Εφόσον θα δει κάποια που δεν περιμένει,
καλύτερα η καλή κοινωνία να δει ότι δεν άλλαξαν όλα.
Αντιλαμβάνομαι τον δισταγμό σας.
Αλλά την καλή κοινωνία την τρέφει το νέο αίμα.
Κι όταν πεινάει, γίνεται στρυφνή.
ΟΙΚΟΣ ΡΑΠΤΙΚΗΣ
Κορίτσια.
Δείτε αυτό το υπέροχο γαλάζιο σατέν.
Θα τραβήξει την προσοχή της βασίλισσας.
Η μαμά έστρεψε σ' εσένα την προσοχή της,
έτσι θα αναβάλω τους μνηστήρες
ίσως και για πάνω από χρόνο.
Λυπάμαι που σε απογοητεύω,
αλλά η πιθανότητα του γάμου είναι το μόνο που μ' αρέσει.
Ανυπομονώ να βρω ταίρι,
πριν η μαμά αρχίσει τα τερτίπια για να με προσέξει η βασίλισσα.
Νόμιζα ότι δεν ενδιαφέρεται πια.
Η λαίδη Ντάνμπερι λέει ότι "Η βασίλισσα θέλει να θαμπωθεί".
Ίσως αν άλλες διεκδικήσουν την εύνοιά της,
τα τερτίπια της μαμάς να μην έχουν σημασία.
Δις Χάρτιγκαν! Δις Μαλχότρα.
Έχω πληροφορίες που ίσως σας ενδιαφέρουν.
Διστάζεις, Υακίνθη;
Δεν διστάζω.
Μα να που σε περιμένουμε.
Ίσως είναι για καλό, αφού σε έγδαρε πριν.
Παίζω μεθοδικά.
Μ' αρέσει το φύλλο μου.
-Τώρα διστάζεις εσύ. -Θέλω να αλλάξω.
Εγώ πάω πάσο.
-Δειλέ. -Είχε στρατηγική.
Θα χρειαστούμε κι άλλα νομίσματα λόγω Υακίνθης.
-Σίγουρα δεν κάνεις ζαβολιά; -Μάγος είμαι;
Αν είσαι, μάθε μας κι εμάς.
Όχι, ευχαριστώ. Θα περιμένω εδώ.
Πενέλοπι.
-Ανυπομονούσα. -Κι εγώ.
Αλλά καλύτερα να βρισκόμασταν στην αγορά.
Δεν θα πάμε στην αγορά.
Θα πάμε στο σαλόνι μας.
Γιατί;
-Για το μάθημα. -Η βοηθός μου είναι έξω, κι η Ελοΐζ…
Στη μοδίστρα με τη Φραντσέσκα και τη μητέρα.
-Οι υπόλοιποι; -Παίζουν χαρτιά στον κήπο.
Μας έχεις δει να παίζουμε παλ μαλ. Είμαστε ανταγωνιστικοί.
Ο Γκρέγκορι δεν θέλει να κερδίζει η Υακίνθη,
κι ο Μπένεντικτ απολαμβάνει το θέαμα.
Πίστεψέ με, κανείς τους δεν θα αφήσει άμεσα το παιχνίδι.
Είπες ότι νιώθεις άνετα στην οικία μας.
Εδώ θα κάνουμε εξάσκηση.
Ένιωθα άνετα εδώ. Παλιά.
Θέλαμε να είμαστε μόνοι.
Η βοηθός σου θα περιμένει έξω,
κι εμείς θα κάνουμε ότι είμαστε σε χορό.
Τα έχεις χαμένα;
Φαντάσου, Πεν.
Το κουαρτέτο είναι στο πιάνο, ετοιμάζεται για την καντρίλια.
Εδώ, στον καναπέ,
κάποιες μητέρες σχολιάζουν θετικά τον διάκοσμο.
Στην άλλη άκρη,
κύριοι ζητούν μια νεαρή σε χορό.
Εδώ είναι το τραπέζι με τις λεμονάδες.
Από εδώ και θα ξεκινήσουμε.
Πολύ καλά.
Να προσποιηθώ ότι φλερτάρω με τον φανταστικό τσελίστα;
Όχι. Με τον κομψό μνηστήρα που γνώρισες στις λεμονάδες.
Εμένα.
Εσένα;
Είμαι ο ιδανικός για να εξασκηθείς.
Δεν με ντρέπεσαι, με ξέρεις.
Γι' αυτό ακριβώς θα ντρέπομαι ακόμα πιο πολύ.
Συγγνώμη, απλώς…
Βαθιά μέσα μου,
ξέρω ότι μπορώ να είμαι έξυπνη και διασκεδαστική,
αλλά ο χαρακτήρας μου χάνεται μεταξύ καρδιάς και στόματος
και καταλήγω να λέω το λάθος πράγμα ή τίποτε απολύτως.
Ξέχνα το σωστό και το λάθος.
Φαντάσου τι θα ήθελες να μου πεις αν ήμουν μνηστήρας
χωρίς να σε απασχολεί το πώς θα το εκλάβω.
Τα μάτια σου…
έχουν την πιο όμορφη απόχρωση γαλάζιου.
Φαίνονται πιο ανοιχτά όταν είσαι καλοσυνάτος.
Ίσως έλεγα κάτι τέτοιο αν ήσουν μνηστήρας.
Αυτό ήταν αρκετά άμεσο.
Νομίζω ότι τους έκανα χάρη.
Θες να πεις στη μαμά για τη "χάρη";
-Ήρθε η Ελοΐζ. -Κρύψου στο γραφείο.
"Δηλώνω με βεβαιότητα πια
ότι το Παρίσι έχει τις ομορφότερες γυναίκες.
Είμαι τυχερός που είναι γύρω μου
στους δεντρόφυτους δρόμους του Λε Μαρέ,
στα γραφικά καφέ κατά μήκος του Σηκουάνα,
όταν η πόλη είναι ασάλευτη".
"Εκείνες τις στιγμές,
που τα δάχτυλα χαϊδεύουν φακίδες απ' την παρειά ως την κλείδα
ή βλέπω το φως των αστεριών να χορεύει στο δέρμα,
μένω έκπληκτος απ' το πόσο κοντά μπορεί να νιώθεις
και πόσο μακριά συνάμα".
Πεν.
-Το διάβαζες; -Δεν το ήθελα.
-Να διαβάσεις το ημερολόγιό μου; -Ήθελα, αλλά κακώς.
Ναι! Ό,τι διάβασες δεν προοριζόταν για ξένα μάτια.
-Κατάρα! -Το χέρι σου!
-Δεν είναι τίποτα. -Είναι. Περίμενε.
Σε παρακαλώ.
Επίτρεψέ μου.
Το γράψιμό σου…
είναι πολύ ωραίο.
Ας σταματήσουμε για σήμερα.
Θα σε δω απόψε;
Ναι. Σε ευχαριστώ για το μάθημα.
Κάποιο στολίδι, κυρία;
Μήπως είναι προτιμότερη η απλότητα;
Δεν θέλετε να δείτε έστω;
Μπορεί στα ρούχα να είχαμε διαφορετικά γούστα…
αλλά η λαίδη Κεντ είχα καλό γούστο στα κοσμήματα.
Σε βασανίζει κάτι;
Η Πενέλοπι ήταν σπίτι μας σήμερα.
Λυπάμαι.
Αλλά δεν ξέρω πώς να φερθώ
όταν δεν ξέρω τι συνέβη μ' εσάς.
Απομακρυνθήκαμε.
Ναι, μου το είπες.
-Θες να απομακρυνθώ κι εγώ; -Όχι.
Δεν θέλω να μείνει χωρίς φίλους, κι ίσως έχει μόνο εσένα πια.
Ίσως όχι στο σπίτι;
Ασφαλώς.
Τι κάνει;
-Η Πενέλοπι; -Δεν θέλω να μάθω λεπτομέρειες.
Μόνο να βεβαιωθώ ότι δεν υποφέρει, ότι δεν είναι απελπισμένη.
Τίποτα απ' τα δύο.
Μάλιστα ψάχνει να βρει σύζυγο.
Σύζυγο; Η Πενέλοπι;
Δεν είναι του χαρακτήρα της.
Μπορεί να άλλαξε.
Εσένα θέλει για σύζυγο;
Όχι, απλώς τη βοηθάω να βρει.
Είναι συνετό αυτό; Αν μαθευόταν ότι τη βοηθάς;
Ποιος θα τη βοηθήσει; Δεν έχει άρρενες συγγενείς.
Κι εσύ είσαι περιζήτητος μνηστήρας.
Παραδόξως, ίσως ο πιο περιζήτητος.
-Δεν θα φαινόταν σωστό. -Όχι.
Γι' αυτό δεν το λέμε πουθενά.
Επιτέλους, το προσπαθούν λίγο.
Μάλιστα.
Ίσως υπερβολικά.
Μακάρι να έκανες τέτοια υπόκλιση στο ντεμπούτο σου.
Καλή μου,
να ξέρεις ότι δεν σκοπεύω να σου επιβάλω μνηστήρες φέτος.
Αλλά μήπως να γνωριζόσουν με λίγες ακόμα νεαρές,
ώστε ο κύκλος σου να μην αποτελείται μόνο απ' τη δίδα Κάουπερ;
-Αυτό σκοπεύω να κάνω. -Το εννοείς;
Δεσποινίς Μπρίτζερτον, θέλετε να περπατήσουμε μαζί;
Απολαμβάνω το περπάτημα.
Λοιπόν…
Μείναμε οι δυο μας. Να χαιρετήσουμε τη βασίλισσα;
Ίσως αργότερα;
Στο τσάι, η λαίδη Ντάνμπερι ανέφερε έναν φιλόμουσο μνηστήρα.
Όχι μόνο έναν, θαρρώ.
Ας ξεκινήσουμε με έναν, και βλέπουμε.
Καλησπέρα, κύριε Μπρίτζερτον. Κύριε Μπρίτζερτον.
Κυρίες μου!
Κι άλλες κυρίες!
Κυνηγάνε σε αγέλες.
Δεν σας έχω δει ακόμα να χορεύετε.
Τι λες, αδερφέ;
Ώρα να χορέψεις;
Ναι.
Δεσποινίς Στόουελ, μου χαρίζετε τον επόμενο χορό;
Κύριε Ντάνκγουορθ, κύριε Φιντς.
Πού είναι οι κυρίες σας;
Έχασα τη δική μου μέσα σ' αυτόν τον υπέροχο διάκοσμο.
Εγώ την έστειλα να βρει γλυκίσματα.
Είναι η ίδια γλύκισμα.
Αν την απολαμβάνατε όσο το φαγητό,
ίσως να περίμενε παιδί.
Βλέπω την Προύντενς σαν σοκολατάκι.
Ντελικάτη και πολύ ευχάριστη.
Κύριε Ντάνκγουορθ, είστε πολύ
χαριτωμένος.
Θα τις βρω εγώ.
Σας έχουν πει ότι η μητέρα σας είναι πολύ τρομακτική;
Καλησπέρα.
Πώς είναι το χέρι σου;
Πολύ καλύτερα. Χάρη σε εσένα.
Συγγνώμη που διάβασα τα γραπτά σου. Αλήθεια γράφεις πολύ ωραία.
Το κάνεις να φαίνεται αβίαστο, πράγμα πολύ δύσκολο.
Θα ήθελα να διαβάσω κι άλλα, αν μου το επέτρεπες.
Κάνουμε μια συμφωνία;
Θα το σκεφτώ αν μιλήσεις έστω και σ' έναν άρχοντα απόψε.
Πολύ καλά.
Ποιον προτείνεις;
Αυτόν. Τον λόρδο Μπασίλιο.
Είναι υποκόμης.
Κι εσύ, η Πενέλοπι Φέδερινγκτον. Μην το ξεχνάς.
Όλος δικός σου.
Καλησπέρα, δις Φέδερινγκτον.
Λόρδε Μπασίλιο, δεν σας είδα.
Δεν πειράζει. Προσπαθώ να δείξω αυτοσυγκράτηση.
Η ζωή είναι πολύ μικρή για τέτοια, όχι;
Λόρδε Μπασίλιο, είστε καλά;
Έφυγε πολύ γρήγορα. Με συγχωρείτε.
Τι συνέβη;
Πέθανε το άλογό του.
-Αστειεύεσαι. -Όχι.
Κόλιν!
Με συγχωρείς. Δεν το γνώριζα.
Κάποιος θα υπάρχει που δεν πενθεί.
-Ας καλπάσουμε. -Κόλιν!
Ξέρεις, όποτε βρίσκομαι σε ρήξη με κάποιον γνωστό,
η καλύτερη τακτική είναι να παριστάνω ότι πέθανε.
Δεν είναι δυνατό αυτό με την Πενέλοπι.
Εκτός αν παριστάνω ότι είναι στοιχειό. Ήταν σπίτι μου.
Για ποιον λόγο;
Ο Κόλιν τη βοηθάει να βρει σύζυγο.
Λέγαμε ότι δεν θα παντρευτούμε.
Σκανδαλώδης ο αδερφός σου.
Κι η Πενέλοπι ακόμα πιο πολύ.
Μπορεί να μη σε έχει για νεκρή,
μα άλλαξαν τα συναισθήματά της για σένα.
Μήπως να άλλαζαν και τα δικά σου;
Ναι, έχεις δίκιο.
Ελοΐζ, έχεις ξεχωριστά ταλέντα που θα εντυπωσιάσουν τη βασίλισσα;
Όχι. Εκτός κι αν μετράει ότι λέω το λάθος πράγμα τη λάθος στιγμή.
Αντί να πω στον καθηγητή γαλλικών ότι ήταν καλός, τον είπα "chouette".
Κουκουβάγια; Συμφορά μου!
Ο κύριος Μποφόρτ; Είναι λίγο τριχωτός.
Οι κουκουβάγιες έχουν φτερά, όμως.
Και να ήθελα να τον προσβάλω,
θα είχα αποτύχει πάλι!
Δεν φταίνε οι καθηγητές μου που δεν έχω ταλέντα
κι είμαι ενοχλητική μαθήτρια.
Μάλλον βρήκαμε το ταλέντο σου.
Είσαι διασκεδαστική ομιλήτρια. Συνέχισε.
Κύριε Μπρίτζερτον, χορεύετε εξαιρετικά.
Ευχαρίστησή μου, δις Στόουελ.
Να με συγχωρείτε.
Γι' αυτό δεν έρχονταν στο μπαρ.
Κύριε και κυρία Μόντριτς, καλώς ήρθατε στην καλή κοινωνία.
Αντιμετώπισα άνδρες που θα με σκότωναν στο ρινγκ,
κι όμως πιο πολύ με αγχώνει
το αποψινό πρόγραμμα χορού και κοινωνικής συναναστροφής.
Εσύ έχεις τα χέρια σου. Εγώ μετά βίας τα κουνάω.
Είστε κι οι δύο υπέροχοι. Και μη φοβάστε.
Μπορεί να είναι πολύ ευχάριστο
αν δεν αντισταθείτε.
Φαίνεται ότι περνάτε καλά με τη νεαρή.
Κορτάρετε;
Όχι. Η δις Στόουελ είναι υπέροχη,
αλλά απλώς δεν αντιστάθηκα.
Δεν νομίζω ότι η δις Στόουελ εκλαμβάνει με ελαφρότητα το πείραμά σας.
Πάω να βρω λίγο λικέρ.
Η κατάστασή σας με αγχώνει πιο πολύ.
Με έναν χορό, δώσατε σήμα ότι είστε διαθέσιμος.
Πώς θα καταλάβουμε όλους αυτούς τους κοινωνικούς κανόνες,
όταν δεν μπορεί ούτε αυτός που γεννήθηκε σ' αυτούς;
Βλέπεις αυτούς τους δύο;
Ο λόρδος κι η λαίδη Ντε Λέον.
Θεωρείται αγένεια να χορεύεις τόσο συχνά με τον ίδιο παρτενέρ,
αλλά δεν μπορούν να συγκρατηθούν.
Και ο λόρδος κι η λαίδη Σίνγκερ.
Βάσει κανόνα,
πίνεις μόνο ένα ή δύο ποτά σε τέτοιες εκδηλώσεις,
αλλά εκείνοι καταλήγουν πάντα έτσι.
Τύφλα στο ποτό
και χαρούμενοι.
Τι κοινό έχουν τα δύο ζευγάρια;
Είναι παντρεμένοι. Όπως εσύ.
Αυτοί οι κανόνες ισχύουν στην αναζήτηση συζύγου.
Όταν εκτελέσεις το καθήκον σου
και βρεις το ταίρι σου,
είσαι ελεύθερος.
Φραντσέσκα, αγάπη μου;
Ο λόρδος Πέτρι είναι εξαιρετικά φιλόμουσος.
Μαθαίνω ότι ξέρει και καλό τσέλο.
Η χήρα υποκόμισσα με κολακεύει.
Έχω μεγαλύτερη αγάπη από ικανότητα.
Το τσέλο είναι υπέροχο όργανο.
Πράγματι.
Εσείς τι μουσική προτιμάτε;
Τελευταία, απολαμβάνω τον Ρις. Το τρίο για πιάνο είναι υπέροχο.
Και την "Appasionata" του Μπετόβεν. Μπορώ να την ακούω μια ζωή.
Πρόκειται για πολύ εκφραστική μουσική.
Λέγεται ότι έγραψε το τρίο για να εκφράσει ό,τι ένιωθε για τη δεσποινίδα Λούντβιγκς.
Δεν το νιώθετε στη μουσική;
Ακολούθησέ με, καλή μου.
Αυτό που μ' αρέσει είναι οι αλληλουχίες συγχορδιών.
Μια μητέρα στο φυσικό της περιβάλλον,
να παρακολουθεί πάντα απ' το περιθώριο.
Λαίδη Ντάνμπερι.
Μετά τα περσινά ολισθήματα,
φοβάμαι μήπως πιέσω κι άλλη κόρη, μα κι ότι χωρίς ένα σπρωξιματάκι,
η Φραντσέσκα θα παντρευτεί τον πρώτο επαρκή.
Και δεν θα βγει ποτέ από το φυσικό περιβάλλον της.
Πρόκειται αναμφίβολα για γρίφο.
Το καλύτερο που έχετε να κάνετε
είναι να την αφήσετε στο φυσικό της περιβάλλον.
Έλα.
Έλα μαζί μου.
Ίσως περιμένω ήδη παιδί. Πρέπει να τρώω για δύο.
Η έπαρσή σου δεν μετρά για δύο άτομα.
Αρκετά.
Γιατί δεν είστε με τους συζύγους σας, που πάσχισα να σας εξασφαλίσω;
Φτιάξτε διάθεση για αργότερα.
Εμείς πλαγιάσαμε μαζί πριν έρθουμε.
Μη φωνασκείς! Όχι εδώ.
Εσύ;
Εσείς οι δύο…
Ξεκινήσαμε.
Απλώς…
Δεν το απολαμβάνω.
Η ευχαρίστηση μιας γυναίκας είναι πιο διακριτική από του άνδρα.
Δηλαδή, όταν εκείνος
εισέρχεται…
Εισέρχεται;
Πού εισέρχεται;
Μα τι στο καλό κάνετε με τον κο Φιντς;
Φιλιόμαστε,
μετά βγάζει έναν παράξενο ήχο
και πάει να αλλάξει παντελόνι.
Δεν το βγάζει το παντελόνι;
-Όχι δα. -Τι αμαρτίες πληρώνω!
Βαρέθηκα τις σουσουράδες που κορδώνονται όταν με βλέπουν.
Αρκετά είδα. Ώρα να αποσυρθώ.
Πριν φύγετε…
Έχετε δει έναν πίνακα του Ζεράρ στην πίσω αίθουσα;
Νομίζω ότι θα τον βρείτε
εκθαμβωτικό.
Φεύγει. Και δεν μίλησε σε καμιά μας.
Επιτέλους, μπορώ να μπουκώσω σοκολατάκια χωρίς να φανώ αγενής. Συγγνώμη.
Μα δεν δείξαμε τα ταλέντα μας.
Έχετε κανένα καλό κουτσομπολιό έστω;
Δεν μου έρχεται κάτι τώρα.
Να σας πω.
-Λόρδε Ρέμινγκτον. -Δις Φέδερινγκτον.
Όμορφη βραδιά, όχι;
Υποθέτω πως ναι.
Η βασίλισσα δεν έχει επιλέξει διαμάντι,
και αυτό προκάλεσε αναστάτωση ανάμεσα στις νεαρές.
Δεν μου αρέσουν τα φληναφήματα.
Είστε πιο συγκρατημένη από ό,τι εγώ.
Τρελαίνομαι για φληναφήματα.
Δεν θα 'πρεπε, αλλά όταν έρχονται τα Κοινωνικά,
κάθομαι στην πόρτα και τα διαβάζω μονορούφι.
Αλήθεια; Ομολογώ ότι κι εγώ τα απολαμβάνω.
Διαβάσατε για την οικονόμο της λαίδης Κάρτερ;
Την έκλεψε η λαίδη Χότον,
γι' αυτό δεν καλέστηκε η λαίδη Κάρτερ.
-Καλό σας βράδυ. -Άρχοντά μου.
Κόλιν, ο λόρδος Ρέμινγκτον ζήτησε να με επισκεφτεί αύριο.
Εξαιρετικά.
Σου αρέσει;
Το διασκέδασα. Πολύ.
Όπως κι εκείνος, σίγουρα.
Απρεπές που η δις Φέδερινγκτον δέχτηκε τη βοήθειά του.
Αξιολύπητο, θα έλεγα.
Είναι ευγενικό εκ μέρους του, αλλά ίσως υπερβολικά ευγενικό.
Πιστεύω ότι…
Ξόφλησε.
Συγγνώμη, τι ψιθυρίζετε;
Κύριε Μπρίτζερτον, αναρωτιόμασταν γιατί ένας περιζήτητος κύριος σαν εσάς
βοηθά μια μεγαλοκοπέλα να βρει σύζυγο.
Ιδίως κάποια χωρίς ελπίδες επιτυχίας.
Είναι πολύ θλιβερό.
Πεν, στάσου!
Ανυπομονώ να δω τι θα γράψει η λαίδη Γουίσλνταουν!
Σίγουρα θα είναι το βασικό θέμα του επόμενου τεύχους.
Ελοΐζ! Είπες πουθενά ότι βοηθάω την Πενέλοπι;
Όχι. Δεν το ήθελα…
Δηλαδή, το έκανες.
-Το είπα στην Κρέσιντα. -Τη θεωρείς εχέμυθη;
Δεν καταλαβαίνω γιατί είσαι φίλη μαζί της κι όχι με την Πενέλοπι.
Τι έχει κάνει για να αξίζει τέτοια συμπεριφορά;
Αυτό ήταν εξαιρετικό!
Με συγχωρείτε, έκανα ένα διάλειμμα απ' τον χορό.
Για να το απολαύσεις.
Κάποια που δεν παίζει για εμένα,
αλλά για την ίδια.
Μπράβο σου.
Μπορώ να πω ότι λάμπεις.
Κυρία μου.
Γουίλ, τι κάνεις; Δεν θα έπρεπε να κοιμάσαι στην κάμαρά σου;
Δεν θέλω να κοιμηθώ.
Όχι ακόμα.
Κι όταν το θελήσω, θα κοιμηθώ εδώ.
Με την πανέμορφη σύζυγό μου.
Όχι μόνος σε ένα ψυχρό δωμάτιο.
Άκουσες την κυρία Κάνα. Δεν γίνεται αυτό.
-Δεν μπορούμε… -Μπορούμε.
Ό,τι θέλουμε κάνουμε, Άλις. Αυτή είναι η ζωή μας τώρα πια.
Είμαστε ένα παντρεμένο ζεύγος ευγενών.
Ο γιος μας είναι ευγενής.
Η οικογένειά μας είναι ευγενής.
Νομίζω
ότι φοβάμαι μήπως κάνω κάτι λάθος,
και μας τα πάρουν όλα πίσω.
Αξιοποιήσαμε τα πλεονεκτήματα, αλλά δουλέψαμε για ό,τι έχουμε.
Και το μόνο που σκέφτομαι είναι…
-Τι κάναμε για να το κερδίσουμε; -Τίποτα.
Όπως κάθε υποκόμης και κόμης και βαρόνος εκεί έξω.
Τίποτε απολύτως.
Αλλά είναι δικό μας, οπότε ας το απολαύσουμε.
Τέρμα το κρυφτούλι κι ο ύπνος σε χωριστά δωμάτια.
Τέρμα τα ρούχα της παλιάς λαίδης Κεντ.
Ξεφορτωνόμαστε τα ρούχα της.
Ξεφορτωνόμαστε τα ρούχα γενικά.
Ωστόσο,
τα κοσμήματα θα μείνουν.
Έτσι μπράβο.
Στο φως του φεγγαριού,
εύκολα μπορεί εσφαλμένα να θεωρήσεις τη νύχτα ως ασφαλές μέρος.
Ίσως και γι' αυτό και οι δύο αδερφές Φέδερινγκτον
το 'σκασαν κρυφά νωρίς χθες βράδυ με τους συζύγους τους.
Αλλά δεν πρέπει να ξεχνάμε ποτέ ότι, παρά την κάλυψη της νύχτας,
κάποιος πάντα μας παρακολουθεί.
Καλησπέρα, λαίδη Ντάνμπερι. Έχετε γράμμα.
Ευχαριστώ.
Συγγνώμη για την ενόχληση.
Ειδοποίησε την κυρία Γουόλς.
Θα έχουμε επισκέψεις.
Ξέρουμε ότι μια νεαρά σίγουρα επιθυμεί
τα σχέδιά της να παραμείνουν στο σκοτάδι.
Η Πενέλοπι Φέδερινγκτον, που ήταν τόσο σίγουρη
ότι δεν θα έβρισκε μόνη σύζυγο,
που ζήτησε τη βοήθεια του κου Κόλιν Μπρίτζερτον.
Κι ενώ ξέραμε ότι οι πιθανότητές της να βρει σύζυγο ήταν τουλάχιστον λίγες,
το πρόσφατο σκάνδαλο
σίγουρα θα εξαφανίσει όσες ελπίδες είχαν απομείνει.
Ελοΐζ. Εδώ είσαι.
Αυτό ήθελες να γίνει;
Δεν ξέρω σε τι αναφέρεσαι.
Όταν διαδίδεις κουτσομπολιά, σίγουρα θα μπουν στα Κοινωνικά.
Το ξέρεις καλά.
Αλλά ίσως αυτό ήθελες
όταν είπες το μυστικό που σου εμπιστεύτηκα.
Ή δεν μπορείς παρά να 'σαι σκληρή;
Δεν είπα το μυστικό σου.
Αλλά είδα τη δίδα Λίβινγκστον να ψιθυρίζει διάφορα.
Μου το είπες κάπως απροκάλυπτα.
Αν ήσουν πιο σίγουρη για την πρώην φίλη,
ίσως να μην την κουτσομπόλευες.
Ευχαριστώ για το σχόλιο περί σκληρότητας,
αλλά ίσως πρέπει να κοιταχτείς στον καθρέφτη
αντί να κοιτάς εμένα.
Το είδες αυτό;
Πες μου ότι δεν ισχύει.
Δεν μπορώ.
Αχ, βρε Πενέλοπι.
Πώς ήσουν τόσο απερίσκεπτη;
Η οικογένειά μας έχει εκτεθεί τόσο, ήταν ανάγκη να γίνει κι αυτό;
Ήταν ανοησία μου να…
Ανοησία είναι το να έχεις παράλογες προσδοκίες
για το τι μπορείς να πετύχεις.
Όταν αγόρασες τα φορέματα, νόμισα ότι ήταν για δική σου τέρψη,
κι όχι γιατί πίστευες στ' αλήθεια
ότι θα έβρισκες σύζυγο δύο χρόνια μετά το ντεμπούτο σου.
Δεν είναι δα κι άσχημο να ζεις μια ζωή άγαμη.
Πίστεψέ με, οι άνδρες συχνά δεν αξίζουν τους μπελάδες που προκαλούν.
Η συγγραφέας δεν θα ξαφνιαζόταν
αν η δις Φέδερινγκτον επιθυμούσε να επιστρέψει
οριστικά στις οικείες για εκείνη σκιές.
Δεσποινίς.
Έχετε επισκέπτη.
Τι κάνεις εδώ;
Τη δωροδόκησα.
Ήθελα να δω πώς είσαι.
-Τα διάβασες. -Είναι βάρβαρη.
Αναφέρει ό,τι συζητάνε όλοι.
Θα ήταν ύποπτο αν δεν το έκανε.
Για την ακρίβεια, εγώ φταίω.
Μια ανόητη που πίστεψε ότι θα είχε ευκαιρία στην αγάπη.
Μη μιλάς έτσι.
Ίσως η επιστροφή στις σκιές να είναι για καλό.
Άλλωστε, μια τόση δα γεύση φωτός
μπορεί να οδηγήσει στο πιο επικίνδυνο συναίσθημα.
Την ελπίδα.
Κι αν η ελπίδα χαθεί, μια κυρία μπορεί να γίνει απερίσκεπτη.
Κόλιν…
να σε ρωτήσω κάτι;
Ασφαλώς.
Θα…
Θα με φιλήσεις;
-Πενέλοπι… -Ας είναι ανούσιο.
Και δεν θα 'χω καμία προσδοκία,
μα δεν με έχει φιλήσει κανείς,
και δεν νομίζω να το κάνει.
-Μπορεί να πεθάνω αύριο… -Δεν θα πεθάνεις αύριο.
-Μπορεί. Και θα με σκότωνε. -Θα ήσουν ήδη νεκρή.
Δεν θέλω να πεθάνω χωρίς να με έχουν φιλήσει!
Σε παρακαλώ.
Κόλιν.
Σ' ευχαριστώ.
Υποτιτλισμός: Νότα Μουζάκη